
Republika e Kosovës
Republika Kosova-Republic of Kosovo
Qeveria-Vlada-Government
Ministria e Industrisë, Ndërmarrësisë, Tregtisë dhe Inovacionit
Ministarstvo Industrije, Preduzetništva, Trgovine i Inovacija
Ministry of Industry, Entrepreneurship Trade and Innovation
Agjencia për Investime dhe Përkrahjen e Ndërmarrjeve në Kosovë - KIESA



SKEMA E GRANTEVE PËR ENERGJI TË PASTËR – MASA 2

Udhëzues për aplikim: Thirrje publike për përkrahjen e bizneseve prodhuese - Mbështetje për masat e eficiencës së energjisë në ndërtesat e bizneseve – Masa 2.
Autoriteti zbatues: Ministria e Industrisë, Ndërmarrësisë, Tregtisë dhe Inovacionit (MINTI), respektivisht Agjencia për Investime dhe Përkrahjen e Ndërmarrjeve në Kosovë (KIESA) në bashkëpunim me Ministrinë e Ekonomisë.
Autoriteti kontraktues: Agjencia e Luksemburgut për Bashkëpunim Zhvillimor (LuxDev).


1. Hyrje
Ministria e Industrisë, Ndërmarrësisë, Tregtisë dhe Inovacionit (MINTI), respektivisht Agjencia për Investime dhe Përkrahjen e Ndërmarrjeve në Kosovë (KIESA), Ministria e Ekonomisë (ME) dhe Agjencia e Luksemburgut për Bashkëpunim Zhvillimor (LuxDev), më datë 10.09.2025 kanë nënshkruar marrëveshjen për skemën e granteve për energji të pastër. Qëllimi i kësaj skeme është të stimulojë angazhimin e sektorit privat në tranzicionin energjetik të Kosovës duke përdorur teknologji të qëndrueshme të prodhimit, duke rritur efiçiencën e energjisë dhe duke ulur kostot operative.
Në këtë skemë ftohen Ndërmarrjet Mikro, të Vogla dhe të Mesme (NMVM) me aktivitete parësore ose dytësore në prodhim dhe përpunim të bëhen pjesë e Skemës së Granteve për Energji të Pastër. Përveç tyre, të drejtë aplikimi kanë edhe bizneset e mëdha që kanë hyrë në tregun e liberalizuar të energjisë elektrike me aktivitete parësore ose dytësore në prodhim dhe përpunim. Vlera totale e skemës është 880,0001 euro e financuar nga Qeveria e Dukatit të Madh të Luksemburgut.

2. Qëllimi
Skema e Granteve për Energji të Pastër bashkëfinancon investime që përmirësojnë performancën energjetike dhe ulin kostot e energjisë elektrike përmes: (i) gjenerimit të energjisë së ripërtërishme (sistemet solare fotovoltaike dhe termike), (ii) ruajtjes së energjisë elektrike nga sistemet solare fotovoltaike përmes baterive, (iii) masave të efiçiencës së energjisë në ndërtesat e bizneseve, dhe (iv) pajisjeve që ulin konsumin e energjisë në linjat e prodhimit.
Fokus i veçantë do t'u jepet ndërmarrjeve më të prekura nga tregu i hapur i energjisë elektrike, projektet e të cilave synojnë të rrisin efiçiencën e energjisë dhe përdorimin e energjisë së ripërtërishme.


[bookmark: _bookmark0]1 Autoriteti Kontraktues (AK) rezervon të drejtën të mos shpërndajë të gjitha mjetet e disponueshme.

3. Sektorët
Skema synon të mbështesë të gjitha Ndërmarrjet Mikro, të Vogla dhe të Mesme (NMVM) dhe bizneset e mëdha që kanë hyrë në tregun e liberalizuar të energjisë elektrike me aktivitete parësore ose dytësore në prodhim dhe përpunim.

4. Masat e mbështetura në kuadër të Grant Skemës për Energji të Pastër
Skema e Granteve për Energji të Pastër zbatohet përmes tri thirrjeve të veçanta publike, të cilat përfshijnë masat e mëposhtme:
· Masa 1: Mbështetje për sistemet e energjisë solare dhe sistemet e baterive për ruajtjen e energjisë elektrike.
· Masa 2: Mbështetje për masat e efiçiencës së energjisë në ndërtesat e bizneseve.
· Masa 3: Mbështetje për pajisjet që ulin konsumin e energjisë në linjat e prodhimit.
Aplikuesit mund të aplikojnë për secilën nga tri Masat (Masa 1, 2 ose 3) individualisht, me një mbështetje maksimale deri në 20,000 € për secilën Masë të vetme. Masa 1 dhe 2 mund të kombinohen secila me Masën 3, por në këtë rast mbështetja totale nuk mund të kalojë vlerën prej 25,000 EUR. Megjithatë, përfituesit nuk mund të përfitojnë njëkohësisht nga Masa 1 dhe Masa 2. Informatat në lidhje me shumat e granteve të ndara për secilën prej masave gjenden në Tabelën 1.

	Skema e Granteve për
Energji të Pastër
	Vlera e
grantit
	Financuar nga granti
	Informata shtesë

	Masa 1: Mbështetja për sistemet e energjisë solare dhe sistemet e baterive për ruajtjen e energjisë elektrike.
	

€ 20,000
	Sisteme solare (FV): 100 €/kWp Bateri për ruajtje të energjisë: 130
€/kW
Sisteme solare termike: 40% e investimit total (deri në 300 €/m² të
sipërfaqes me panele solare).
	Mund të kombinohet me Masën 3. Mbështetja maksimale për masat e kombinuara: € 25,000.

	Masa 2: Mbështetja për masat e efiçiencës së energjisë në ndërtesat e
bizneseve.
	
€ 20,000
	
30% e shumës totale të investimit
	Mund të kombinohet me Masën 3. Mbështetja maksimale  për  masat  e
kombinuara: € 25,000.

	Masa 3: Mbështetja për pajisjet që ulin konsumin e energjisë në linjat e
prodhimit.
	
€ 20,000
	70% e vlerës së pajisjes dhe deri në 65 €/kW.
	Mund të kombinohet me Masën 1 ose 2. Mbështetja maksimale  për  masat  e
kombinuara: 25.000€.


Tabela 1: Masat e mbështetura dhe shuma e granteve të ndara për secilën prej masave

















MASA 2: MBËSHTETJE PËR MASAT E EFIÇIENCËS SË ENERGJISË NË NDËRTESAT E BIZNESEVE

Masa 2 e Skemës së Granteve të Energjisë së Pastër mbështet investimet në zbatimin e masave të efiçiencës së energjisë në ndërtesat e bizneseve.
Masat e Efiçiencës së Energjisë përfshijnë masat në mbështjellësin e jashtëm të ndërtesës, specifikisht:

a) Termoizolimin e mureve të jashtme,
b) Termoizolimin e kulmit,dhe
c) Ndërrimin e dritareve dhe dyerve të jashtme.

Specifikimi i pozicioneve për masate efiçiencës së energjisë dhe vlera e çmimit njësi janë dhënë në Shtojcën
1. Subvencionohet 30% e kostos së investimit, e kufizuar në shumën maksimale prej 20,000 €3, për zbatimin e masave të efiçiencës së energjisë. Shuma e subvencionimit varet nga paramasa dhe parallogaria e aprovuar nga Komisioni Vlerësues, për masat të cilat paraprakisht auditori i energjisë i ka konfirmuar në raportin e auditimit të detajuar të energjisë4.

Aplikuesit që kualifikohen: Për t'u kualifikuar për grantin, aplikuesit duhet të plotësojnë të gjitha kushtet në vijim:
i. Të jetë i regjistruar si ndërmarrje e sektorit privat, nga 1 janari 2025 ose më herët, në përputhje me legjislacionin në fuqi në Kosovë.
ii. Të jetë kompani prodhuese ose përpunuese5 (domethënë prodhues, jo tregtar ose ofrues shërbimesh).
iii. Të gjitha ndërmarrjet mikro, të vogla dhe të mesme prodhuese ose përpunuese kualifikohen6 për aplikim. Gjithashtu, të gjitha kompanitë prodhuese ose përpunuese që nuk furnizohen më nga tarifa e rregulluar e energjisë elektrike, kualifikohen për këtë thirrje.

Shuma maksimale e grantit të alokuar për Masën 2 është 20,000 €. Aplikuesit mund të kombinojnë Masën 2 me Masën 3, por shuma maksimale e grantit nuk mund të kalojë 25,000 €. Granti i dedikohet vetëm aktiviteteve prodhuese/përpunuese.


	Masa 2
	Përshkrimi
	Shuma maksimale e grantit
	Kërkesat

	a) Termoizolimi i mureve të jashtme,
b) Termoizolimi i kulmit,
	Për të përmirësuar efiçiencën e energjisë në ndërtesat e bizneseve.
	
30% e shumës totale të investimit dhe deri në 20,000 €.
	Aplikanti mund të aplikojë vetëm për një ndërtesë biznesi.
Gjendja e ndërtesës:
· Për aplikim në të gjitha masat e EE: Ndërtesa nuk duhet të ketë




[bookmark: _bookmark2]3 Pavarësisht përqindjes 30%, vlera maksimale e subvencionit është 20,000 €. Shuma individuale e subvencionit llogaritet në bazë të sasive të verifikuara (nga kompania verifikuese) dhe kostove aktuale të bëra/paguara sipas faturës së detajuar dhe të paguar përmes transfertës bankare, duke mos tejkaluar çmimin e njësive referente të përcaktuara në këtë thirrje.
[bookmark: _bookmark3][bookmark: _bookmark4]4 Paramasa/parallogaria (PP) përfshinë çmimin për njësi për çdo masë të propozuar të Efiçiencës së Energjisë. Çmimet referente përfaqësojnë koston për njësi që përfshijnë: materialet, instalimin/montimin, zëvendësimin, logjistikën dhe çdo punë tjetër të ndërlidhur me finalizimin dhe funksionalizimin e masave. Fatura e detajuar duhet të jetë gjithëpërfshirëse dhe të përshkruajë në mënyrë eksplicite çmimin për njësi të materialeve, sasinë, kostot e punës dhe shpenzimet logjistike siç specifikohet në PP.
5 Të gjithë sektorët me aktivitete parësore dhe dytësore në prodhim dhe përpunim.
[bookmark: _bookmark5]6 Bazuar në Ligjin Nr. 04/L-220.


	c) Ndërrimi i dritareve dhe dyerve të jashtme.
	
	
	izolim termik ekzistues në muret e jashtme, kulm, si dhe dyer dhe dritare të vjetra dhe/apo joefiçiente.
· Për aplikim në masa të përzgjedhura specifike (p.sh. ndërrim dritaresh, dyersh, izolim kulmi): ndërtesa duhet të ketë izolim ekzistues në muret e jashtme, dhe vlera	e	koeficientit	të transmetueshmërisë termike (U) e
llogaritur për murin e jashtëm duhet të jetë më e vogël se 0.35 W/m²K7.


Tabela 2: Shumat maksimale të grantit për Masën 2.


5. Aplikimi

[bookmark: _Hlk233099612]Procesi është i ndarë në dy (2) faza:
Faza 1: Parakualifikimi
1. Aplikacionet dorëzohen online përmes platformës e-Kosova duke bashkangjitur të gjitha dokumentet së bashku me Raportin8 e auditimit të thjeshtë të energjisë të hartuar pas datës së shpalljes. (seksioni 5.1: Dokumentet e kërkuara – Faza 1). Linku: https://ekosova.rks- gov.net
2. Komisioni i Vlerësimit verifikon dokumentet dhe zbaton kriteret e vlerësimit me pikë (seksioni 6.3).
3. Aplikuesit njoftohen për rezultatet e vlerësimit përmes platformës e-Kosova.
4. Lista e aplikuesve që janë vlerësuar me më së shumti pikë dhe janë parakualifikuar për grant publikohet në faqen e internetit të KIESA-s.
5. Aplikuesit e parakualifikuar nënshkruajnë kontratën për grant.

[bookmark: _Hlk233099637]Faza 2: Disbursimi final për përfituesit
1. Pas nënshkrimit të kontratës së grantit, aplikuesi duhet të angazhojë një kompani për zbatimin e masave të EE, bazuar në paramasë dhe parallogari të bashkëngjitur me raportin e auditimit të thjesht të energjisë. Në këtë fazë kërkohet gjithashtu edhe marrja e lejes ndërtimore apo pëlqimit komunal për renovim.
2. Pas përfundimit të punimeve, të gjitha dokumentet e kërkuara të Fazës 2 dorëzohen në MINT për komisionin monitorues.
3. Kompania verifikuese angazhohet nga LuxDev, për të inspektuar nëse pas kryerjes së punimeve nga përfituesit, masat janë realizuar9 sipas kritereve të thirrjes dhe sipas paramasës dhe parallogarisë së bashkëngjitur me raportin e auditimit të thjesht të energjisë.
4. Komisioni i Monitorimit shqyrton dokumentacionet e bashkangjitura dhe njofton aplikantët për rezultatet brenda afateve zyrtare.
5. Pagesa përfundimtare transferohet vetëm pasi të jenë dorëzuar dhe shqyrtuar të gjitha dokumentet e kërkuara.



[bookmark: _bookmark6]7 Kusht i detyrueshëm për masa të përzgjedhura: Izolimi termik i mureve të jashtme me vlerë U<0.35 W/m²K është kriter bazë dhe i domosdoshëm. Nëse nuk plotësohet ky kusht, masat e tjera të EE nuk do të aprovohen.
[bookmark: _bookmark7][bookmark: _bookmark8]8 Raporti i thjeshtë i auditimit duhet të përfshijë përshkrimin e gjendjes ekzistuese, masat e rekomanduara, kalkulimin e kursimit të energjisë para dhe pas zbatimit, si dhe paramasën dhe parallogarinë me koston e vlerësuar për secilën masë.
9 Në rast se kompania verifikuese dëshmon se aplikuesi nuk i ka zbatuar masat sipas kushteve të kësaj thirrjeje, LuxDev rezervon të drejtën e anulimit të disbursimit edhe pas nënshkrimit të kontratës për grant.

5.1. Dokumentet e kërkuara
Faza 1 (përmes e-Kosova)

	Nr.
	Dokumentet e kërkuara sipas Udhëzimit Administrativ 01/2018
	Faza 1

	1.
	Certifikata e regjistrimit të biznesit me të gjitha informatat përcjellëse sipas kërkesave të legjislacionit në fuqi në Republikën e Kosovës.
	☐

	2.
	Certifikata e numrit fiskal (nuk aplikohet për bizneset të cilat numrin e regjistrimit të biznesit
dhe numrin fiskal e kanë në një certifikatë).
	☐

	3.
	Vërtetim tatimor me të cilën vërtetohet se aplikuesi nuk ka borxhe tatimore të pashlyera apo obligime tjera tatimore ose është në marrëveshje për shlyerjen e borxhit me ATK.
	☐

	4.
	Lista e punëtorëve për vitin 2025, të lëshuar nga ATK, me emrin e ndërmarrjes e në harmoni me NUI (mund të shkarkohet online nga ueb faqja e ATK-së). Në bazë të listës, do të kategorizohen dhe vlerësohen NMVM-të, si dhe do të vlerësohen pikët e punësimit të gjinisë
femërore.
	☐

	5.
	Kopja e letërnjoftimit të personit në emër të së cilit/ës është i/e regjistruar ndërmarrja.
	☐

	6.
	Dëshmi nga aplikuesi se nuk është në falimentim ose nën administrim të dhunshëm gjyqësor
të lëshuar nga Gjykata Themelore - kërkohet origjinali jo më i vjetër se 30 ditë. Dokumenti mund të nxirret në Gjykatën Komerciale të Kosovës.
	☐

	7.
	Dëshmia e xhirollogarisë aktive në emër të biznesit aplikues në njërën prej bankave të licencuara nga Banka Qendrore e Kosovës. 
	☐

	8.
	Gjendja e xhirollogarisë bankare në emër të biznesit aplikues për vitin e fundit (2025). 
	☐

	9.
	Të mos ketë pranuar mjete nga burimet tjera të financimit për të njëjtat aktivitete (e dëshmuar
me deklaratë nën betim, e cila duhet të shkarkohet nga ueb faqja e KIESA-se, të plotësohet me të dhënat e biznesit dhe e njëjta të ngarkohet në sistemin e-Kosova).
	☐

	10.
	Të kenë kryer të gjitha detyrimet nga mbështetja financiare paraprake, nëse kanë përfituar nga burimet publike të financimit nga MINT për dy vitet e fundit, (e dëshmuar me deklaratë nën betim, e cila duhet të shkarkohet nga ueb faqja e KIESA-se, të plotësohet me të dhënat e
biznesit dhe e njëjta të ngarkohet në sistemin e-Kosova).
	☐

	11.
	Për ndërmarrjet e regjistruara para vitit 2024, duhet të sjellin qarkullimin për vitin 2024 dhe 2025 i dëshmuar me dokument të lëshuar nga ATK. Për ndërmarrjet e regjistruara gjatë vitit 2024 e tutje duhet të sjellin qarkullimin total që nga regjistrimi (dokumenti “Gjendja e përgjithshme e deklarimeve dhe transakcioneve tjera” i lëshuar nga ATK)
	☐

	12.
	Projekt-propozimin që përfshin: qëllimin, aktivitetet e projektit, koston financiare, planin kohor të realizimit të projektit, strukturën organizative të aplikuesit, ndikimin në performancën e ndërmarrjes, dhe aplikimin e energjisë së ripërtërishme dhe ekonomisë së gjelbër, duhet të shkarkohet nga webfaqja e KIESA-s, të përgatitet nga subjekti aplikues dhe të
ngarkohet në platformën e-Kosova.
	☐

	13.
	Aplikacioni, duhet të plotësohet online në e-Kosova.
	☐

	
	
Dokumentet e kërkuara për plotësimin e kritereve teknike
	

	14.
	Dëshmi se ndërtesa ka leje ndërtimore, certifikatë legalizimi, ose certifikatë përdorimi.
	☐

	15.
	Dëshmi mbi pronësinë apo të drejtën e përdorimit të ndërtesës: Fletë poseduese ose certifikatë pronësie, ose kontratë qiraje afatgjatë (minimum 7 vjet) e noterizuar.
	☐

	16.
	Raporti i auditimit të thjeshtë të energjisë të hartuar pas datës së shpalljes, i cili duhet të përfshijë përshkrimin e gjendjes ekzistuese, masat e rekomanduara, kalkulimin e kursimit të energjisë para dhe pas zbatimit, si dhe paramasën dhe parallogarinë me koston e vlerësuar
për secilën masë (të shkarkohet nga ueb faqja e KIESA).
	☐

	
	Dokumentet e kërkuara për pikë shtesë – nuk janë diskualifikuese
	




	1.
	Kontrata10 e furnizimit me energji elektrike për konsumatorët në treg të hapur.
	☐

	2.
	Certifikata11 e lindjes e pronarit, bashkëpronar-it ose udhëheqësit (përdoret për të vërtetuar se personi i regjistruar si pronar, bashkëpronar ose udhëheqës i kompanisë është grua).
	☐

	3.
	Konsumi total i energjisë elektrike 2025 (EUR dhe kWh) (dëshmi zyrtare e lëshuar nga furnizuesi i energjisë elektrike, e cila duhet të përmbajë konsumin total të energjisë elektrike për periudhën janar–dhjetor 2025, të shprehur në kWh dhe EUR, apo faturat mujore për vitin 2025).
	☐



Faza 2

	Nr.
	Dokumentet e kërkuara
	Faza 2

	1.
	Fatura(t) e rregullta me dëshmi pagese përmes transferit bankar, të detajuara sipas pozicioneve të masave të EE që janë zbatuar dhe të korrespondojnë me përshkrimin e masave në paramasë dhe parallogari, si pjesë përbërëse e dokumentacionit të bashkëngjitur në fazën
1 (data e blerjes duhet të jetë pas datës së nënshkrimit te marrëveshjes se bashkëfinancimit)
	☐

	2.
	Deklarata nga kompania implementuese që punët janë kryer konform kritereve teknike të specifikuara në thirrje.
	☐

	3.
	Dëshmi mbi marrjen e pëlqimit komunal ose lejes ndërtimore nga komuna përkatëse për projektin e propozuar për zbatimin e masave të EE (renovim).
	☐




5.2. Zbatimi i punimeve
Aplikuesi duhet të kontraktojë kompaninë punëkryese për të zbatuar masat e efiçiencës së energjisë. Punëkryesi duhet ta sigurojë aplikuesin që puna kryhet nga një personel kompetent i kualifikuar në mënyrë të përshtatshme për secilin pozicion të punës, dhe është përgjegjës për mbarëvajtjen e punës sipas standardeve përkatëse teknike. Punimet kërkohen të përmbushin objektivin e përgjithshëm të investimit, duke u siguruar që materialet e instaluara të përmbushin specifikimet teknike të përcaktuara në paramasë dhe parallogari.

5.3. Auditorët e Energjisë
Aplikuesi mund të zgjedhë një auditor të energjisë nga lista ekzistuese e publikuar e auditorëve në faqen e internetit të Ministrisë së Ekonomisë:  https://me.rks-gov.net/energjia/
Raporti i auditimit të energjisë në formë elektronike mund të shkarkohet nga uebfaqja e KIESA.
Auditori i çertifikuar i energjisë duhet të kryejë inspektimin e ndërtesës për të cilën aplikon biznesi për të analizuar gjendjen ekzistuese dhe duhet të ofrojnë rekomandime për aplikimin e masave të nevojshme të efiçiencës së energjisë.

Auditori duhet të kryej shërbimet në përputhje me dispozitat e Ligjit Nr. 06/L-011 për Parandalimin e Konfliktit të Interesit në Ushtrimin e Funksionit Publik. Në kuadër të këtij projekti, auditori i energjisë që ka qenë i përfshirë në hartimin e raportit të thjeshtë të energjisë gjatë fazës së aplikimit nuk lejohet të kryejë verifikimin e zbatimit të masave të EE në ndërtesat për të cilat ka realizuar auditimin.
Shpenzimet e auditimit merren përsiper nga vet aplikuesi dhe nuk kompensohen nga granti.

[bookmark: _bookmark9]
[bookmark: _bookmark10]10 Nëse nuk dorëzohet, konsiderohet se kompania përfiton nga tarifat e rregulluara të energjisë elektrike (0 pikë për kategorinë 1).
11 Nëse nuk dorëzohet, konsiderohet se kompania nuk është në pronësi, bashkëpronësi ose nuk udhëhiqet nga një grua (0 pikë për kategorinë 4).

5.4. Verifikimi i punimeve të realizuara

LuxDev do të kontraktojë kompani konsulente për të verifikuar nëse aplikuesi ka përfunduar të gjitha masat e eficiencës së energjisë sipas kritereve të thirrjes dhe ka përdorur sasitë dhe materialet e duhura së bashku me çmimet referuese.
Kompania do të hartojë një raport verifikimi, i cili i dorëzohet Komisionit për të konfirmuar përputhjen e plotë të masave dhe për të rekomanduar disbursimin e grantit. Ky raport do të përcaktojë nëse zbatimi i masave është bërë në formë të pranueshme për disbursim.
Raporti përveç analizës teknike që përfshin inspektimin në terren për të verifikuar nëse sasitë e masave të zbatuara (metrat katrorë të secilit pozicion12) janë sipas kritereve të specifikuara në thirrje, paramasës e parallogarisë dhe raportit të auditimit të thjesht të energjisë, do të përfshijë edhe analizën e dokumenteve financiare-faturave dhe transfereve bankare. Në bazë të kësaj analize teknike dhe financiare, përgatitet rekomandimi përfundimtar që i dorëzohet LuxDev për aprovimin e disbursimit të subvencionit.

Metodologjia e inspektimit të zbatimit të masave EE është si vijon:
· Matjet gjatësore duhet të bëhen me metër laserik ose/dhe me shirit metër.
· Matjet e trashësisë së shtresës izoluese duhet të bëhen me penetrim/shpim me shufër metalike të shkallëzuar në njësi matëse centimetër.
· Verifikimi i dritareve duhet të bëhet me matjen e trashësisë së profilit me nonius ose shirit-metër, ndërsa xhamosja në formë vizuele. Vendosja e shtresës low-e duhet inspektuar me pajisjen verifikuese adekuate.
Si përfundim, skicat e matjeve i prezantohen përfituesit. Nëse përfituesi pajtohet me rezultatet, skicat duhet të nënshkruhen nga ai. Komisioni kryen vlerësimin e realizimit të masave dhe shqyrtimin e dokumenteve financiare. Vetëm pas këtij procesi kryhet pagesa e subvencionit.

6. Rregullat dhe kushtet e përgjithshme
6.1. Sqarime shtesë
· Aplikacionet mund të plotësohen në gjuhën shqipe, serbe dhe angleze.
· Ndërmarrja përfituese pas instalimit të sistemit do të rimbursohet në bazë të pikës 3 të dhe 4 te këtij udhëzuesi.
· Në rast që ndërmarrja do të jetë përfitues, atëherë do të nënshkruhet marrëveshje dypalëshe, pjesë e secilës do të jenë edhe deklarimet që janë bërë me rastin e aplikimit.
· Përfitues do të jenë ndërmarrjet që janë renditur me pikë më të larta nga komisioni vlerësues varësisht mjeteve të planifikuara.
· Në rast të ndonjë kostoje të paparashikuar që lidhet me zbatimin e propozimit, biznesi do të jetë përgjegjës për mbulimin e këtyre kostove.
· Tatimi mbi Vlerën e Shtuar (TVSH) është një shpenzim që nuk pranohet sipas kësaj Skeme për kompanitë që deklarojnë TVSH-në
· Nuk pranohen ndryshimet në ARBK nga momenti i hapjes së thirrjes dhe gjatë gjithë fazës së aplikimeve të thirrjes publike, si dhe për ndërmarrjet përfituese, pas shpalljes së listës preliminare deri te realizimi i pagesës.
· [bookmark: _bookmark11]Aplikuesit kanë dy mundësi për të marrë grantin: përmes rimbursimit të plotë pas verifikimit përfundimtar, ose përmes një paradhënieje prej 50% të vlerës së grantit pas nënshkrimit të marrëveshjes, me kusht që të dorëzohet një garanci bankare për 50% të grantit, të lëshuar nga një Institucion Financiar i Regjistruar (RFI), i licencuar nga Banka Qendrore e Kosovës. Shuma e mbetur prej 50% paguhet pas dorëzimit dhe miratimit të plotë të dokumentacionit sipas kërkesave të Fazës 2.

12 Aplikuesi nuk do të rimbursohet nëse ka realizuar një pozicion mirëpo nuk ka përmbushur kriteret minimale të përcaktuara në këtë thirrje.


6.2. Si të aplikohet?
Njoftimi për thirrje publike është i publikuar në ueb faqen zyrtare të MINT, KIESA dhe të ME:
· https://mint.rks-gov.net/
· http://kiesa.rks-gov.net/
· https://me.rks-gov.net/
Aplikimi bëhet vetëm përmes platformës e-Kosova: https://ekosova.rks-gov.net
[bookmark: _Hlk233099952] Afati për aplikim: nga data nga data 07.07.2026 deri me 27.07.2026
Informatat shtesë mund të merren përmes email adresës: sme.kiesa@rks-gov.net


6.3. Kriteret për vlerësim
Përfitues do të jenë ato biznese që janë renditur me pikët më të larta nga komisioni, në varësi të kufijve buxhetor. Vetëm lista e bizneseve përfituese të përzgjedhura do të publikohet në faqen e internetit te KIESA (https://kiesa.rks-gov.net).
Para se të zbatohen kriteret e vlerësimit me pikë, të përcaktuara në tabelën më poshtë, të gjitha aplikimet do t’i nënshtrohen fillimisht një shqyrtimi paraprak në Fazën 1. Ky shqyrtim do të verifikojë nëse dokumentet janë dorëzuar në përputhje me kërkesat e përcaktuara në thirrjen publike për masën/masat e përzgjedhura. Aplikimet që nuk i plotësojnë këto kërkesa nuk do të kalojnë në fazën e vlerësimit me pikë.
Aplikimet që plotësojnë kërkesat e Fazës 1 do të vlerësohen dhe do tu jepen pikët bazuar në kriteret e ponderuara të përshkruara më poshtë. Renditja përfundimtare do të përcaktohet në bazë të pikëve të përgjithshme të vlerësuara.
Vetëm aplikuesit që përzgjidhen pas procesit të vlerësimit me pikë do të vazhdojnë në Fazën 2. Në Fazën 2, përfituesit duhet të dorëzojnë të gjithë dokumentacionin e kërkuar siç përcaktohet në Thirrje dhe në kontratë. Komisioni do të verifikojë përmbushjen e të gjitha kërkesave para se të bëhen pagesat. Rimbursimi do të realizohet vetëm pasi të jenë verifikuar dhe miratuar të gjitha kriteret dhe dokumentet e Fazës 2.




	#
	Kriteret e vlerësimit
	Përshkrimi
	Pikët maksimale

	1
	Ekspozimi ndaj çmimeve të energjisë elektrike të bazuara në treg
	Kompania nuk përfiton nga tarifat e rregulluara të energjisë elektrike.
	deri në 45 pikë

	2
	Intensiteti15 i energjisë (elektrike)
	Niveli i intensitetit të energjisë (elektrike) në operacionet e biznesit.
	deri në 20 pikë

	3
	Ndikimi16 i energjisë (elektrike)
	Ndikimi i kostove të energjisë (elektrike) në performancën e biznesit.
	deri në 20 pikë

	4
	Përfshirja Sociale: Kompania: (a) është në pronësi, në bashkëpronësi ose udhëhiqet nga një grua (në pronësi ose bashkëpronësi), (5 pikë)
	
	deri në 15 pikë

	
	(b) është në pronësi, në bashkëpronësi ose udhëhiqet nga minoritetet, (5 pikë)
	
	

	
	(c) punëson një numër të konsiderueshëm grash (të paktën 30% e stafit të përgjithshëm) (5 pikë)
	
	

	#
	Totali
	
	deri në 100 pikë


Tabela 3: Kriteret e vlerësimit [me pikë]

Me rëndësi: Në rast se numri i aplikacioneve që i plotësojnë kushtet tejkalon buxhetin e financimit që është në dispozicion, Autoriteti Kontraktues rezervon të drejtën që të aplikojë kriter shtesë si pjesë të procesit përfundimtar të përzgjedhjes. Ky kriter do të vlerësojë pjesën e fondeve të veta të angazhuara nga aplikuesi në raport me koston totale të investimit, duke u dhënë përparësi propozimeve që demonstrojnë nivele më të larta bashkëfinancimi.

6.4. Ankesat
Pas publikimit të rezultateve preliminare aplikuesit mund të adresojnë ankesa brenda afatit të paraparë me UA 01/2018, në platformën e-Kosova.
Në rast se informatat e dhëna në këtë aplikacion vërtetohen që janë të pa sakta, subjektit nuk do t’i realizohet pagesa dhe i njëjti do të mbaj përgjegjësi për të gjitha pasojat, sipas legjislacioneve relevante në fuqi.






13 Ky indikator llogaritet duke pjesëtuar konsumin total vjetor të energjisë elektrike (në kWh) gjatë vitit 2025 me qarkullimin total vjetor të biznesit (në euro) për të njëjtin vit.
[bookmark: _bookmark13]14 Ky indikator llogaritet duke pjesëtuar shpenzimet totale vjetore për energji elektrike (në €) gjatë vitit 2025 me fitimin operativ total vjetor
të biznesit (në €) për të njëjtin vit.

